**Mandátna zmluva**

uzatvorená podľa § 566 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Mandant:**

Meno a Priezvisko *(obchodné meno)*: ........................................................................

Rodné priezvisko: ........................................................................

Bydlisko *(sídlo)*: ........................................................................

Dátum narodenia *(IČO)*: ........................................................................

Rodné číslo: ........................................................................

(ďalej len„mandant“)

**a**

**Mandatár:**

Meno a Priezvisko *(obchodné meno)*: ........................................................................

Rodné priezvisko: ........................................................................

Bydlisko *(sídlo)*: ........................................................................

Dátum narodenia *(IČO)*: ........................................................................

Rodné číslo: ........................................................................

Číslo účtu: ........................................................................

Banka: ........................................................................

(ďalej len„mandatár“)

**Článok I**

**Predmet zmluvy**

1. Predmetom tejto zmluvy je záväzok mandatára, že bude pre mandanta na jeho účet zariaďovať za odplatu obchodné záležitosti mandanta v rozsahu podľa pokynov mandanta a záväzok mandanta platiť za to mandatárovi odmenu.
2. Mandant môže mandatárovi dávať záväzné pokyny vo vzťahu k rozsahu zariaďovaných záležitostí a spôsobu ich zariaďovania. Pokynmi mandanta je mandatár viazaný.

**Článok II**

**Odplata**

1. Mandatárovi prináleží za výkon činnosti podľa tejto zmluvy odplata vo výške ......... Eur (slovom ......................... eur) mesačne.
2. Odplata je splatná vždy do ......... dňa nasledovného kalendára na účet mandatára uvedený v záhlaví tejto zmluvy. V odplate *sú/nie sú* zahrnuté všetky náklady, ktoré mandatárovi vzniknú v súvislosti s výkonom činnosti podľa tejto zmluvy, ak sa zmluvné strany v jednotlivom prípade nedohodnú inak. Ak možno dôvodne predpokladať, že s vybavovaním záležitosti pre mandanta mandatárovi vzniknú náklady značného rozsahu, mandatár môže od mandanta požadovať primeraný preddavok.
3. Nárok na odplatu vznikne mandatárovi aj vtedy, keď napriek riadnemu výkonu činnosti, na ktorú bol podľa tejto zmluvy povinný, táto činnosť nepriniesla očakávaný výsledok.

**Článok III**

**Práva a povinnosti mandatára**

1. Mandatár je povinný postupovať pri zariaďovaní záležitosti s náležitou odbornou starostlivosťou, tak aby mandantovi nevznikla škoda alebo iná ujma na jeho právach.
2. Mandatár je činnosť, na ktorú sa podľa tejto zmluvy zaviazal, uskutočňovať podľa pokynov mandanta a v súlade s jeho záujmami, ktoré mandatár pozná alebo musí poznať. Mandatár je povinný oznámiť mandantovi všetky okolnosti, ktoré zistil pri zariaďovaní záležitosti a ktoré môžu mať vplyv na zmenu pokynov mandanta.
3. Od pokynov mandanta sa môže mandatár odchýliť, len ak je to naliehavo nevyhnutné v záujme mandanta. Ani v týchto prípadoch sa však mandatár nesmie odchýliť od pokynov mandanta, ak to mandant výslovne zakázal.
4. Mandatár je povinný zariaďovať záležitosti osobne, ak sa zmluvné strany v jednotlivom prípade nedohodnú inak. Ak mandatár poruší povinnosť podľa predchádzajúcej vety, zodpovedá mandantovi za škodu tým spôsobenú.
5. Ak mandatár nemôže vykonávať z objektívnych príčin činnosť podľa tejto zmluvy počas dlhšieho obdobia, musí o tom bez zbytočného odkladu informovať mandanta a je povinný upozorniť mandanta na opatrenia potrebné na to, aby sa zabránilo bezprostredne hroziacej škode nevykonaním činnosti súvisiacej so zariaďovaním záležitosti.
6. Mandatár je povinný odovzdať bez zbytočného odkladu mandantovi veci, ktoré za neho prevzal pri vybavovaní záležitosti.
7. Mandatár sa nesmie dopúšťať konania, ktoré je v rozpore s dobrými mravmi alebo záujmami mandanta a ktoré je spôsobilé privodiť ujmu mandantovi. V prípade porušenia tejto povinnosti mandatár zodpovedá mandantovi za vzniknutú ujmu.
8. Mandatár sa zaväzuje zachovávať mlčanlivosť o dôverných informáciách, ktoré sa dozvedel pri zariaďovaní obchodnej záležitosti pre mandanta. Za dôvernú informáciu sa považuje aj obchodné tajomstvo mandanta. Táto povinnosť trvá aj po skončení tohto zmluvného vzťahu.

**Článok IV**

**Práva a povinnosti mandanta**

1. Mandant je povinný mandatárovi odovzdať včas veci a informácie, ktoré sú potrebné na zariadenie záležitostí podľa tejto zmluvy, ak z ich povahy nevyplýva, že si ich má mandatár obstarať sám.
2. Mandant je povinný platiť mandatárovi za výkon činnosti podľa tejto zmluvu odplatu (čl. II ods. 1) a náklady, ktoré mandatárovi vzniknú v súvislosti s výkonom činnosti podľa tejto zmluvy (čl. II ods. 2).
3. Mandant je povinný vystaviť mandatárovi plnomocenstvo, ak si zariadenie záležitosti podľa tejto zmluvy vyžaduje uskutočnenie právnych úkonov v mene mandanta. Vystavenie plnomocenstva nenahrádza ani prevzatie zmluvného záväzku mandatárom konať v mene mandanta, a to ani v prípade, že osoba, s ktorou mandatár rokuje, o tomto záväzku vie.

**Článok V**

**Zodpovednosť za škodu**

1. Mandatár zodpovedá za škodu na veciach prevzatých od mandanta na zariadenie záležitosti a na veciach prevzatých pri jej zariaďovaní od tretích osôb, ibaže túto škodu nemohol odvrátiť ani pri vynaložení odbornej starostlivosti. Tieto veci je mandatár povinný dať poistiť na účet mandanta, len keď ho mandant o to požiada.
2. Ak mandatár poruší inú svoju povinnosť vyplývajúcu z tejto zmluvy, je povinný nahradiť škodu tým vzniknutú mandantovi, ibaže preukáže, že porušenie povinnosti bolo spôsobené okolnosťami vylučujúcimi protiprávnosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
3. Mandatár nezodpovedá za porušenie záväzku osoby, s ktorou uzavrel zmluvu pri zariaďovaní záležitosti, ibaže sa v zmluve zaručil za splnenie záväzkov prevzatých inými osobami v súvislosti so zariaďovaním záležitosti.

**Článok VI**

**Trvanie a zánik zmluvy**

1. Zmluva sa uzatvára na neurčitý čas.
2. Táto zmluva môže byť zrušená písomnou dohodou zmluvných strán. Ak v dohode nie je uvedený neskorší deň, zmluva zanikne dňom uzavretia dohody.
3. Mandant môže zmluvu kedykoľvek čiastočne alebo v celom rozsahu vypovedať. Ak výpoveď neurčuje neskoršiu účinnosť, nadobúda výpoveď účinnosť dňom, keď sa o nej mandatár dozvedel alebo mohol dozvedieť. Od účinnosti výpovede je mandatár povinný nepokračovať v činnosti, na ktorú sa výpoveď vzťahuje. Je však povinný mandanta upozorniť na opatrenia potrebné na to, aby sa zabránilo vzniku škody bezprostredne hroziacej mandantovi nedokončením činnosti súvisiacej so zariaďovaním záležitosti.
4. Mandatár môže zmluvu vypovedať kedykoľvek, a to aj bez udania dôvodu, pričom zmluva zanikne uplynutím výpovednej doby, ktorá *je/sú* ......... *mesiac/mesiace*, a začína plynúť v prvý deň kalendárneho mesiaca nasledujúceho po mesiaci, v ktorom je výpoveď doručená. Ku dňu účinnosti výpovede zaniká záväzok mandatára uskutočňovať činnosť, na ktorú sa zaviazal. Ak by týmto prerušením činnosti vznikla mandantovi škoda, je mandatár povinný ho upozorniť, aké opatrenia treba urobiť na jej odvrátenie. Ak mandant tieto opatrenia nemôže urobiť ani pomocou iných osôb a požiada mandatára, aby ich urobil sám, je mandatár na to povinný.

**Článok VII**

**Záverečné ustanovenia**

1. Zmluvné strany si zmluvu pred jej podpisom prečítali, je pre nich určitá a zrozumiteľná a vyjadruje ich slobodnú a vážnu vôľu. Na znak súhlasu ju vlastnoručne podpisujú.
2. Zmluva sa vyhotovuje v 2 rovnopisoch, pričom obe zmluvné strany obdržia po jednom rovnopise.
3. Zmluvu možno meniť a dopĺňať len písomnými dodatkami podpísanými oboma zmluvnými stranami.
4. Právne vzťahy neupravené touto zmluvou sa spravujú príslušnými ustanoveniami o mandátnej zmluve upravenými v Obchodnom zákonníku, ako aj inými dotknutými všeobecne záväznými právnymi predpismi platnými a účinnými v Slovenskej republike.
5. Zmluva nadobúda platnosť a účinnosť dňom podpisu všetkými účastníkmi.

V ......................... dňa .........................

|  |  |
| --- | --- |
| Mandant: | Mandatár: |
| .......................................................*Meno a Priezvisko* | .......................................................**...***Meno a Priezvisko* |

Alternatíva podpisu pre prípad, ak je účastníkom zmluvy právnická osoba:

.......................................................

*Obchodné meno*

konajúci*:* .........................*, funkcia (uviesť funkciu osoby konajúcej v mene právnickej osoby, napr. konateľ)*